sasicodes/solvari-1 huggingface dataset:
தசரதரெட்டியைப் பற்றிய குறிப்பில் தெரிஞ்சோ தெரியாமலேயோ மனசில் தைரியமும் அதே சமயம் பழி பாவத்துக்கு அஞ்சுகிற தன்மையும் கொண்ட தானே உருவாக்கிக்கொண்ட தன்னுடைய வாழ்க்கை நெறிக்கு தன் பையன் லட்சுமணனால் குந்தகம் நேர்ந்துவிடக்கூடாதே என்று அஞ்சுவதாகத் தமிழ்மகன் குறிப்பிடுவது அவர்கள் காட்டிச் சென்ற வாழ்க்கை மதிப்பீடுகளைத்தான்
என்று தசரதரெட்டி சொன்னதைக்கேட்டு நாம் கஞ்சி குடித்த பானையை பறப்பிள்ளை தொடுவதா என்று கோவித்துக்கொண்டு சென்ற பாலகிருஷ்ணரெட்டியைச் சட்டை செய்யாமல் நாய்க்கு ஊத்தினாலும் பரவால்லே
அதே மாதிரி லட்சுமணன் பறையர் பெண் குணவதியிடம் காதல் கொண்டு அவளுடைய தாய் நாகரத்தினத்தை அக்கா என்றும் தருமனை மாமா என்று அழைப்பதும் குணவதி சுட்டிக்காட்டியதால் மட்டுமல்ல
இந்த முன்னகர்வு மெதுவாகச் சென்றதாக நினைத்தவர்கள் முன்னகர்வைமாற்றங்களை துரிதப்படுத்த நினைத்தவர்கள் கோட்பாடுகளை உருவாக்கினார்கள்
வெட்டுப்புலியில் இயல்பூக்கமாக எழுந்த மாற்றங்களும் இயக்கம் கட்டி எழுப்பிய மாற்றங்களும் மிக அழகாகச் சித்தரிக்கப்பட்டுள்ளன
கணேசன் அவருடைய இருமகன்கள் நடேசன் தியாகராஜன் லட்சுமணரெட்டியின் மகன் நடராஜன் மருமகன் பாலு இயக்கங்களால் கவரப்பட்டு அறிவிலிருந்து பூத்தவர்கள்
புத்தகத்தைப் படித்துமுடித்து அதை மீண்டும் அசைபோட்ட போது வெள்ளைக்காரன் ஜேம்ஸின் குதிரையை லட்சுமணன் ஒட்டுவதாக வெட்டுப்புலியைத் தமிழ்மகன் தொடங்கியது அவரின் படைப்பியல் திறன்
வெட்டுப்புலியில் குறிக்கப்பட்ட பயண சாதனங்களில் குதிரை மாட்டுவண்டி சைக்கிள் ட்ராம் ரயில் பஸ் கார் லாரி ஏரோபிளான் இவைகளில் குதிரையைத் தவிர மற்றது அனைத்திற்கும் ஏதோ ஒருவகையில் முன்னரே போடப்பட்ட வழித்தடங்கள் தேவைப்படுகின்றது
கடவுளைக் கருவியாக வைத்தே ஏற்றத்தாழ்வுகளை நிரந்தரப்படுத்துகின்றார்கள் என்ற கருத்தாக்கம் இவர்களின் வாழ்க்கையில் பொய்யாகின்றது
குளித்துவிட்டு நெற்றி நிறைய விபூதி பூசிக்கொள்ளும் பழக்கத்திற்கும் தற்போதைய பாஷையில் சொல்வதென்றால் ஹிந்துத்துவ சம்பிரதாயத்திற்கும் பறையர்களை தீண்டத்தகாதவர்களாக வைத்திருப்பதற்கும் சம்பந்தமில்லை என்று காட்டுவதாகவே அவர்களின் ஆன்மீகம் இருந்ததாக நான் புரிந்துகொண்டேன்
மதம் அது சார்ந்த நம்பிக்கைகள் அதுசார்ந்த மனிதர்கள் குறிப்பாக பிராமணர்கள் அதற்குத் தடையாக இருப்பதாக உணர்ந்தது அவர்களுடைய நேரடி அனுபவமில்லை
அவர்கள் வாழ்க்கையில் ஏற்பட்ட திருப்பத்தையோ தன் சகோதரன் நிலைகண்டு நிலைகுலைந்த நாகம்மா சாய் பக்தையானதையோ ஆன்மீகம் பகுத்தறிவை வென்றதாக அர்த்தம் கொள்ளக்கூடாது
சமூக முன்னகர்வைவிட மன அமைதி பிரதானமாகத் தேவைப்பட்டபோது தியாகராஜன் அன்னையிடம் அடைக்கலமாவதும் நாகம்மை சாய் பக்தையாவதும் மிக இயல்பானது
என்று விவாதம் நடக்கும் போதெல்லாம் களப்பணியின் போது ஒரு கிராமத்தில் போங்கடா உங்க கட்சியும் கடவுளும்  கொடுத்த சுகத்தைக்கூட அவங்கலாள கொடுக்க முடியலே என்று முற்றுப்புள்ளி வைத்த பெயர் தெரியாத மனுசனின் குரல் மட்டும் நினைவுக்கு வந்துவிடும்
நா எங்க வீட்லே காபி குடிச்சது அஞ்சாங்கிலாஸ் முடிச்ச பின்னாடிதான்எனக்குத் தெரிஞ்சு நானோ எங்கப்பாவோ அண்ணனோ எங்கம்மாவோ யாரையும் சின்னதா தொந்தரவு செஞ்சது கிடயாதுஆனா நீங்கள்லாம் பிராமானாள்னா ஏதோ சூழ்ச்சி செஞ்சு கெடுக்க வந்தவான்னே பாக்கறீங்க
எங்க குடுமபத்தில அந்த மாதிரி ஒரு சூழ்ச்சியும் செஞ்சதில்லே நடராஜன் தன்னை ஏற்றுக்கொள்ளவேண்டும் என்பதற்கல்ல ஒரு சகமனிதனிடமிருந்த தேவையற்ற துவேசத்தைப் போக்குவதற்காக கொடுக்கப்பட்ட விளக்கம்
ஆனால் அதை மிகைப்படுத்தி நம்மை அச்சுறுத்தி நம் பார்வையைத் திசை திருப்புவதுகூட நம்மாலே சரிசெய்துகொள்ளக்கூடிய பலவற்றில் நம்மை ஈடுபடாமல் தடுக்க நம்மவர்களே செய்யும் சூழ்ச்சி போல் தெரிகின்றது
இந்த சூழ்ச்சிச் சூத்திரத்தின் வணிக வடிவம்தான் குழந்தைகளை தரையில் தவழவிடாதீர்கள்அக்குழந்தையைத் தாக்க கோடிக்கணக்கான வைரஸ்கள் உங்கள் வீட்டுத் தரையில் காத்திருக்கின்றன
தெருவிலிருக்கும் தூசியிலிருக்கின்றது உங்கள் பேரழகைச் சீர்குலைக்கும் கிருமிக் கூட்டம் இவைகளிலிருந்து பாதுகாக்கவே நாங்கள் பொருட்களைத் தயாரிக்கின்றோம்
நாங்க இருக்கின்றோம் என்று நெஞ்சில் கைவைத்துச் சொல்வதும் பத்திரமா பாத்துக்குங்க என்ற பாசக் குரலும் பயமுறுத்தலையே உத்தியாகக் கொண்டிருக்கும் சமூக அரசியல் இயக்கங்களின் வணிக நீட்சிதானே
முப்பதுகளிலே சின்னாரெட்டியின் பையன்கள் ஓடியாடி தேடிய சம்பாத்தியத்தை நிலம் வாங்குவதில் முதலீடு செய்ய அந்த நிலத்திலும் விதைப்பாடாக இல்லாமல் நடவு நட்டி வெள்ளாமை செய்ததால் எரு பத்தாமல் போய்விட்டதாக சின்னாரெட்டி புலம்புகின்றார்
அதில் வசூல் செய்து விடுகிறான் கடைசியில் முத்தாய்ப்பாக அப்படித்தான் ஒரு தொழிலைத் தொட்டு ஒரு தொழில் வளரவேண்டியிருக்கின்றது என்று முடிக்கின்றார்
நெல்லுச்சோறு சாப்பிட ஆசையை வளர்த்து விதைப்பாடாக இல்லாமல் நடவுநட்டி வெள்ளாமை செய்ய நம் விவசாயிகளைத் திசைதிருப்பி எருவைத் தட்டுப்பாடாக்கி கடைசியில் யூரியா போடவைக்க எப்படியெல்லாம் பிராமணர்களும் வெள்ளையர்களும் பன்னாட்டு நிறுவனங்களும் கூட்டுச் சதியில் ஈடுபட்டிருப்பார்கள்
கோவணத்தைக் கட்டிக்கொண்டு கூலை மட்டும் குடித்துக்கொண்டிருந்த அந்த பொற்காலத்திலிருந்து சதிசெய்தல்லவா நாசகாரக் கும்பல் நம்மை இந்த நிலைக்குத் தள்ளிவிட்டார்கள்
கொசஸ்தலை ஆற்றைப் பார்க்கும் லட்சுமணரெட்டி ஆற்றுநீர் காற்றில் சுருண்டு கிடக்கும் போர்வை போல் மெலிந்து கிடப்பதைப் பார்த்து விசனப்படுகின்றார்
தெளுக்க இருந்த மணல் இருபது முப்பது அடி ஆழத்துக்குப் போய்விட்டதையும் ஆங்காங்கே களிப்புத் திட்டுகள் தெரிய ஆரம்பித்துவிட்டதையும் கவலையுடன் பார்க்கின்றார்
ஒரு செயல் அதனுடைய வளர்ச்சியினாலே வேறுபட்டு விலகிப்போய் முரண்பட ஆரம்பிக்கின்ற விந்தையை அவர் திராவிட இயக்கங்களோடு ஒப்பிட்டு உணர்கிறார்
மணல் குவாரியை ஏலம் எடுத்திருந்த தன் சினேகிதரான மணி நாயுடுவிடம் சொல்லி மணல் அள்ளுவதை நிறுத்தச் சொல்லவேண்டும் என்று முடிவெடுத்து அவரைப் பார்க்கின்றார்
அத நிறுத்துனா அத்தன பேரும் மேலே வுழுந்து பாய்வானுங்கோஎன்னோட எல்லா பிசினஸையும் பாதிக்கும் ரெட்டியாரேஎம் பையன் மாளிவாக்கம் இஸூகூல் கட்றதுக்கு காண்ட்ராக்டு எடுத்துட்டான்
எதார்த்தத்தைப் புரிந்து கொண்டு லட்சுமணரெட்டி மௌனம் சாதித்தது இயலாமையினாலா அல்லது அவர் ஏதாவதொரு சூழ்ச்சியின் கைக்கூலியாகி விட்டதாலா
ஸ்டேஷனில் ஹேமலதாவின் கையில் குத்தப்பட்டிருந்த அண்ணா உருவப் பச்சையைப் பார்த்த கான்ஸ்டபிள் இன்ஸ்பெக்டரிடம் சார் இவள் அண்ணா உருவத்தை பச்சை குத்தியிருக்கின்ற தமிழ்ப்பெண்
பச்சை குத்தியிருக்காஇவ மதுசூதனன் ஆளாகக் கூட இருக்கலாம் என்று கான்ஸ்டபிள் எச்சரிக்க அதனால் ஹேமலதாவை விட்டுவிடுவது ஆயிரம் கேள்விகளை எழுப்புகின்றது
என்று அவர் தொடர்ந்தபோது ஐயோ இது தெலுங்கு ரெட்டியில்லை தமிழ் பேசும் வன்னிய ரெட்டி என்று நான் திருத்தமுயன்றபோது ரெட்டியன்னா தெலுங்கு என்றுதான் எடுத்துக் கொள்வார்கள்
சமூக மாற்றத்தை அதன் அழகோடும் அவலட்சனத்தோடும் எதனோடும் சமரசம் செய்துகொள்ளாமல் தமிழ்மகன் ஆவனப்படுத்தியிருப்பது மாதிரிதான் என் குறைந்த வாசிப்புப் பழக்கத்திலிருந்து நான் உணர்ந்து கொண்டது
ஒரு மேப்ஐ வரைபடத்தை வைத்து எந்தெந்த இடங்களில் என்னென்ன சம்பவங்கள் உரையாடல்கள் நடைபெற்றது என்பதைக் குறித்தால் நாவலை இன்னும் ஆழமாகப் புரிந்து கொள்ள வாய்ப்பாயிருக்கும்
சென்ற வருடம் கிழக்குப் பதிப்பக பத்ரியவர்களுடன் திருமழிசைக்கு அருகிலுள்ள ஜமீன் கொரட்டூர் என்ற ஊரில் கிண்டி பொறியியல் கல்லூரி மாணவர்கள் நடத்திய கிராம முகாமில் கலந்து கொண்டேன்
வெட்டுப்புலியை சென்ற வருடமே படித்திருந்தால் நிச்சயமாக ஜமீன் கொரட்டூர் அருகிலிருக்கும் பூண்டி ஏரியையும் ரங்காவரத்தையும் நிச்சயமாகப் பார்க்கப் போயிருப்பேன்
நிறைய வாசிக்க வாய்ப்பிருந்த ஆசிரியப் பணியிலிருந்தாலும் எனக்குத் தேவையானதை மட்டும் வாசிக்கும் கஞ்சத்தனமிக்கவனாகவே நான் இருந்துவந்துள்ளேன்
தியானப் பயிற்சியால் இவர்களை நான் புரிந்துகொண்டதற்கும் எனக்கு அறிமுகமான சிலர் புரிந்து கொண்டதற்கும் வித்தியாசங்கள் இருந்ததை உணர்ந்துள்ளேன்
வாசிப்பது கொஞ்சமாக இருந்தாலும் அது எனக்குள் மாற்றத்தை உண்டாக்குமளவிற்கு நெகிழ்ச்சியானவனாக இருந்து வந்துள்ளேன் என்பதுதான் உண்மை
அவருக்கு விஷ்ணுபுரம் விருது வழங்கப்பட்டதைத் தொடர்ந்து ஜெயமோகன் அவர்கள் தனது இணைய தளத்தில் அவரைப்பற்றி எழுதியபோதுதான் நான் பூமணியின் வெக்கை படித்த நினைவு வந்தது
அஞ்ஞாடி முழுவதும் எந்தவித ஆர்ப்பாட்டமோ அலட்டலோ இல்லாமல் பூமணி அவ்வளவு இயல்பாக தான் பார்த்த தான் வாழ்ந்த சமூகத்தின் மீது வாஞ்சையுடன் வெளிப்படுகின்றார்
அதனால்தான் தான் சித்தரிக்கும் கதாபாத்திரங்களின் ஆளுமைகளிலிருந்தே நமக்குத் தேவையான பாடங்களைக் கற்றுக்கொள்ளும் சூட்சுமத்தை பூமணி கையாண்டுள்ளார்
கழுகுமலை சிவகாசிக் கலவரங்களின் போது முக்கிய கதாபாத்திரமான ஆண்டி உயிரோடிருப்பதாகக் காட்டப்படுவதால் அஞ்ஞாடி ஏறக்குறைய  வருடகால வாழ்வியலைப் படம்பிடித்துக் ஒருசில சம்பவங்கள் தவிர காட்டுவதாகக் கொள்ளலாம்
சுதேசி ஆள்வோர்களும் சரி விதேசி ஆள்வோர்களும் சரி மாற்றத்திற்கான நியாயங்களை உடனடியாக ஏற்றுக்கொள்ளாமலிருந்த பாராமுகப் போக்கு
ஆனால் இந்த மாற்றங்களையெல்லாம் கடந்து பூமணி செதுக்கியிருக்கின்ற கதாபாத்திரங்கள் இதிகாச கதாபாத்திரங்களைப் போல காலம் கடந்து நிற்கின்றன
ஆண்டிகருப்பி என்ற ஆளுமைகள் தங்களுடன் தொடர்புடைய அனைவருக்கும் எப்படி இடர்ப்பாடுகளைத் தாங்கி நிற்கும் வலுவைத் தருகின்றார்கள் என்பதுதான் அஞ்ஞாடி வெளிப்படுத்தும் வாழ்வியல் நெறி
பஞ்சம் பிழைக்க வந்த சண்முக நாடாரின் குடும்பத்திற்காகட்டும் சுந்தர நாயக்கர் மற்றும் ஆண்டாள் என்ற நாயக்கர் பெண்மணிக்காகட்டும் கருத்தையா தன் கூட்டாளிகளுக்கு செய்துகொடுக்கும் ஏற்பாடுகளில் அது வெளிப்படுகின்றது
இதையெல்லாம் இப்படிஇப்படி செய்யவேண்டும் என்று விரிவான ஆய்வுகளுக்குப்பின் பரிந்துரைக்கின்ற கனமான பாடப்புத்தகங்கள் சொல்லும் உத்திகளையெல்லாம் போகிற போக்கில் வெளிப்படுத்தி நம்மையெல்லாம் அஞ்ஞாடி கதாபாத்திரங்கள் அசர வைக்கின்றார்கள்
ஆனால் அந்த அடையாளத்தின் மீது கட்டமைக்கப்படும் மதிப்பீடுகள்வண்ணாக்குடி கழுதைகள் வண்ணாந்துறை பற்றி எழுதும்போதெல்லாம் பூமணி விஸ்வரூபம் எடுத்து நிற்கின்றார்
கம்மந்தரிசில் கழுதைகளை மேய்த்துக்கொண்டிருந்த மாரி என்று முதல் பக்கத்தில் தொடங்கும் பூமணி இறுதியில்  ஆம் பக்கத்தில் கலிங்கலில் வாழ்ந்த மாரியின் வம்சவரலாறு என்றுகூட குறிப்பிடாமல் கலிங்கலில் பட்டமாண்ட அல்லத்தானின் வம்சவரலாறு என்று சொற்பிரயோகம் செய்யும் போது பூமணியின் மனது புரிய வருகின்றது
பட்டமாண்ட பாளயக்காரர்களெல்லாம் இருக்குமிடம் தெரியாமல் மறைந்துபோக வேறு எந்த ஆதாரங்களுமில்லாத ஒரு வண்ணார் குடும்பம் என்று சொல்லப்படும் மட்டும் பயன்படுத்தி கிளைவிட்டுப் படர்வது பல பாடங்களை நமக்குக் கற்றுத் தருகின்றது
நகரத் தெருக்களின் மரநிழலிலோ கட்டடங்களின் உயரத்தால் நிழல் விழும் இடங்களிலோ நின்று தொழில்செய்து கொண்டிருக்கும் அயர்ன் வண்டிக்காரர்கள் அதற்கு நல்ல உதாரணம்
எந்த ஒரு சேவைத் தொழிலாளியும் வீட்டு வேலைக்காரர்கள் எலெக்ட்ரீசியன் பிளம்பர் உருவாக்க முடியாத நம்பகத்தன்மையை அவர்கள் சமூகத்தில் உருவாக்கி வைத்துள்ளனர்
இமயத்தின் கோவேறு கழுதைகளை அடுத்து நான் படித்தவரை வண்ணார்களின் வாழ்வியலை இவ்வளவு கரிசனத்தோடு தமிழ் எழுத்தாளர்கள் யாரேனும் கையாண்டிருக்கின்றார்களா என்று எனக்குத் தெரியவில்லை
மருது சகோதரர்களுக்கும் ஊமைத்துரைக்கும் இடையிலிருந்த நட்பைவிட ஆண்டிக்கும் மாரிக்கும் ஆண்டிக்கும்பெரிய நாடாருக்கும் இடையே நிலவிய நட்பு நமக்கு ஒரு பாடம்
ஆனால் நாம் நினைத்தால் ஆண்டிபெரிய நாடாருக்குமிடையே சுந்தர நாயக்கர் மாடப்பனுக்குமிடையே ஆண்டாள் நெத்திலி வேலம்மாள் இடையே ஏற்பட்ட நட்பை நம்மால் பின்பற்ற முடியும்
சிவகாசி கலவரத்தில் தன் கணவன் தங்கையாவைப் பறிகொடுத்துவிட்டு கழுகுமலைக்குத் தன் இருகுழந்தைகளுடன் திரும்புகின்றாள் பெரிய நாடாரின் பேத்தி தெய்வானை
அல்லல் படுவோருக்கு அபயமளிக்க தெய்வீக சக்தியால்தான் முடியுமென்று நம்முடைய இதிகாசங்கள் நம்மை நம்பவைத்துவிட்டது மாறாக சாதாரண மனிதர்களாலும் அதைச் செய்யமுடியும் என்று பூமணி காட்டும்போது அபயமளிப்பதற்கு தெய்வ சக்தியோ தியாகமோ தேவையில்லை
சத்திரப்பட்டி சுந்தர நாயக்கர் மாடப்பக்குடும்பன் மாடனின் மனைவி முத்தம்மா மகள் சீனித்தாய் இவர்களைச் சுற்றி பின்னப்படும் பாசவலை போன்று எல்லோரையும் பின்னிக்கொண்டால் இவ்வுலகில் எவ்வளவு சமாதானம் உண்டாக்கியிருக்கும்
சுந்தர நாயக்கர் தன் மனைவியால் அவமானப்படுத்தப்படுவதாக நினைக்கும் போதெல்லாம் மாடப்பனின் ஆறுதல் வார்த்தைகள் ஒரு குடும்பனின் வார்த்தைகளாக அல்லாமல் ஒரு குருவின் உபதேசமாகவல்லவா வருகின்றது
நாளெல்லாம் ஒரே மாதிரி இருந்தே முடியுமா சாமி பக்  காலத்துக்கு தக்க மாரிக்கிறனும் சாமி எல்லாம் நல்லா நடக்குதா சந்தோசம்னு பெருந்தன்மையா நெனைச்சுக்கிறனும் சாமி பக்
படபடவென்று பேசும் கதாபாத்திரமாக நெத்திலி வேலம்மாள் காட்டப்பட்டாலும் விதவையான ஆண்டாள் உணர்ச்சிகளோடு தோற்று கர்ப்பம் தரிக்க அதைக் கலைப்பதற்கு நெத்திலி உதவினாலும் அதை ஆண்டாளின் பலகீனம் என்றோ இழுக்கியல்புடையதாகவோ நினைக்காமல் உதவுவதும் அந்த உதவியை சாக்காக வைத்து சலுகைகள் பெறமுயற்சிக்காததும் அந்த இரகசியங்களை காப்பாற்றுவதும் நெத்திலி வேலம்மாள் சமூகப்பணி பயில்பவர்களுக்கு மிகப் பெரிய முன்னுதாரணம்
ஆனால் வெளிஉலகத் தொடர்பில்லாத ஆண்டியும் கருப்பியும் தங்கள் மகள் வீரம்மாளின் காதலை அங்கீகரிக்கும் போது படிப்பென்ன மயிர் படிப்பு என்ற யோக ஞானத்தின் விளக்கமாக அவர்கள் வாழ்ந்ததை உணரமுடிகின்றது
புளுகுனியாக பொறுப்பற்ற இளைஞனாக கோயிந்தன் காட்டப்பட்டாலும் தேங்கிக்கிடக்கும் ஒரு சமூகத்தில் கலாச்சார ரீதியான மாற்றங்களுக்கு வித்திடுவது படிப்பவர்களை நிச்சயமாக சிந்திக்க வைக்கும்
கொத்துக்கொத்தாக பஞ்சத்திலும் நோயிலும் கலவரங்களிலும் மக்கள் மடிவது நம்முள் பலகேள்விகளை எழுப்பினாலும் அதற்கான விடைகளை நோக்கி சற்றாவது நாம் முன் நகர்ந்திருப்பதாகவே எனக்குப் படுகின்றது
ஆனால் தன் மகன் மாரிமுத்துவின் பாராமுகத்தால் தற்கொலை செய்துகொள்ளும் பொம்மக்காள் உவர்க்காட்டுத் தோட்டத்தின் தெலாக்கல்லில் தூக்குப் போட்டுக்கொள்ளும் சர்க்கரை நாடார் தொழுநோயாளியான மரியான் உபதேசியாருக்கு மரணத்திற்குபின் கிடைக்கும் மரியாதை மரணத்திற்கு முன் கோவிந்தனின் மனநிலை இந்தச் சம்பவங்கள் எழுப்பும் கேள்விகளுக்கான விடைகள் இன்றளவும் நம்மிடம் இல்லை
ஏதாவது சம்பவத்தையோ மனிதர்களையோ நினைவுகூறும் போது அதுமாதிரி இப்ப எங்கே பார்க்கமுடியுது அந்த மாதிரி மனுசங்க இப்ப எங்கே இருக்காங்க என்று கடந்த கால விருப்புணர்வு மிகும்போது அந்த சம்பவங்களும் மனிதர்களும் நடைமுறை சாதியமற்றவைகள் என்ற கருத்தே அதிலிருந்து மறைமுகமாக வெளிப்படுகின்றது
மாறாக அந்த மாதிரியான சம்பவங்கள் காலம் கடந்தும் தொடர்கின்றது அந்த மாதிரியான மனிதர்கள் இன்றும் நம்முடன் வாழ்கின்றார்கள் என்ற உணர்வு மேலோங்கும்போதுதான் அதிலிருந்து அவர்களிலிருந்து பாடம் கற்றுக்கொள்ள தயாராகின்றோம்
அஞ்ஞாடி குறிப்பிடும் சம்பவங்களாகட்டும் சித்தரிக்கும் கதாபாத்திரங்களாகட்டும் காலத்தைக்கடந்து வெவ்வேறு வடிவங்களில் நம்மைத் தொடர்கின்றன
அதை பூமணி எழுத்தாக்கிக் காட்டும் போது அதை நிகழ்காலத்தோடு ஒப்பிட்டுப் பார்க்கும் போது ஓ அதுமாதிரி தானே இதுவும் அவர்கள் மாதிரிதானே இவர்களும் என்று நமக்கு புரியவரும் போது அஞ்ஞாடி புதினம் என்ற நிலையிலிருந்து மேலுயர்ந்து நம்மைப் பக்குவப்படுத்தும் பாடப்புத்தகமாகின்றது
அவள் தன் பேரனை என்னமாக வளர்த்தாள்ஒருதடவை பேரனை தலைக்குமேலே தூக்கி அண்ணாந்து கொஞ்சும் போது சரியாக அவள் வாயில் மோண்டுவிட்டான்
மோண்டு முடிக்கும் வரை வாயைத் திறந்து காட்டிவிட்டு கொப்புளித்துத் துப்பினாள் ஒரு நல்ல நாளன்று கும்பா நெறைய நெல்லுச்சோற்றில் பருப்பாணம் ஊற்றி ஆசையாகச் சாப்பிட்டுக்கொண்டிருந்தாள்
அதைப்பார்த்த சொக்கம்மா கருப்பியின் மருமகள் சனியனே ஒனக்கு மோத்திரக் குடுக்கை அந்துபோச்சா என்று ஓடிவந்து பொய்யாளியை அடிக்கின்றாள்
தட்டில் வைத்திருந்த பட்டாணியை காணவில்லை என்று தேடியபோது நான்கைந்து மணிநேரம் கழித்து அது பாப்பாவின் வயிற்றிலிருந்து ஜீரணமாகமுடியாமல் கழிச்சலாக வெளிவந்தது
பட்டாணியை விட்டுவிட்டு கழிச்சலை மட்டும் வீட்டு நாய் நாக்கிவிட்டுச் சென்றுவிட கொத்தான பட்டாணி எண்ணை தடவிய பளபளப்புடன் வராண்டாவில் கிடந்திருக்கின்றது
சிலவருடங்களுக்கு முன் ஒரு கலந்துரையாடலுக்காக நிதி ஒதுக்கீடு இல்லாத ஒரு க்காக தமிழ் நாடறிந்த மதுரை பேராசிரியர்கள் இருவரை தொடர்புகொண்டோம்
என்னவென்று கேட்க அவங்க ரெண்டு பேரும் சொல்லிவைத்த மாதிரி இரண்டாயிரம் ரூபாய் கொத்துக்கூலி கேட்கின்றார்கள் என்று சொல்ல வேறு இரண்டு பேராசிரியர்களை
உங்களை மாதிரியான நபர்கள் எங்கள் மாணவர்களிடையே பேசினால் அவர்கள் மேலான செயல்களுக்கு தூண்டப்படுவார்கள் என்று அவரை கல்லூரிக்கு அழைத்தேன்
அடுத்த சில தினங்களில் அவர்களுடைய ஐ சென்னையிலிருந்து அனுப்பிவைத்து மிகக் குறைந்த செலவில் கல்லூரி கணணிகளுக்கு இணையவசதி எப்படி ஏற்படுத்தலாம் என்று ஆலோசனை சொல்ல அனுப்பினார்
அடுத்து கிழக்கு ஆசிரியர் குழுவைச் சேர்ந்த திருமருதன் அவர்களை அனுப்பி வைத்து எங்களுடைய அனுபவங்களையெல்லாம் ஆவணப்படுத்தி உலகின் பார்வைக்குக் கொண்டுசெல்ல முடியுமா
ஆண்டியைவிட பத்ரி இன்னும் மோசமான கிறுக்கு என்பதை பூந்தமல்லிக்கருகிலுள்ள ஜமீன் கொரட்டூர் என்ற கிராமத்தில் அவர் மாணவர்களுடன் செலவிட்ட நேரத்தையும் மற்றதையும் சொல்லலாம்
சவுரிமுடி ரகசியத்தை தெரிந்துகொண்டு குளுவன் செவிட்டில் அறைந்து துரத்திவிட்டு அதைப் பற்றி ஜம்பமடிக்காமல் அமைதிகாக்கின்றான்
முன்னேற்றப் பணியாளர்களைப் பற்றி பேசும் போது அவர்கள் முன்னேற்றப் பணியை மகிழ்ச்சிக்குரியதாக்கினார்கள் என்று ஒரு அறிஞர் குறிப்பிடுவார்
சாமியைக் கும்புட்டாத்தானே மழ பேயும் என்பவரிடம் அப்ப இத்தனை வருஷம் கும்புட்டதெல்லாம் பொய்யா என்று எதிர்க்கேள்வி போட்டு மடக்குவான்
ஆனால் அதே நேரத்தில் சத்திரப்பட்டி சக்கிலியக்குடி முனியசாமி மீது மூத்திரம் மோண்டு கொண்டிருந்த கலிங்கல் ஆட்டுக்காரச் சிறுவர்களை ஏலே அகராதி புடிச்ச அறுதச் சிறுக்கி புள்ளீகளா என்று அவர்கள் மீது கல்லெறிந்து விரட்டுவான்
நாளைக்கு மேச்சாதிக்காரப் பசங்க வந்து ஓங்க சாமி மேல பேண்டுவச்சா என்ன செய்வீக பேண்ட குண்டிய அறுத்து நாய்க்குப் போட்ருவோம் என்று மோண்டவன் அதட்டலாகச் சொல்ல ஒன் மானிய அறுக்குற ஆளில்லங்கிற துமுருள பேசுற
முன்னேறிய ஊர்களிலெல்லாம் யாரையும் கேட்கவேண்டாம் என்னுடைய அனுபவத்திலிருந்து சொல்கின்றேன் அங்கே ஒன்றுக்கும் மேற்பட்ட கோயிந்தன்கள் இருப்பார்கள்
இன்னும் தொடரும் ஓரிரு மாதங்களுக்கு முன் அரவிந்த் கெஜ்ரிவால் ஆங்கிலத்தில் எழுதியிருந்த என்ற புத்தகத்தின் தமிழாக்கமான தன்னாட்சி வளமான இந்தியாவை உருவாக்க தமிழில் கேஜி
மக்களுக்கு அதிகாரம் அளிக்கப்படவேண்டுமென்பதில் சமரசத்திற்கு இடமில்லையாதலால் தன்னாட்சி என்ற கருத்தாக்கத்தை யாராலும் வெளிப்படையாக விமர்சிக்க முடியாது
ஆனால் நம் முன்னுள்ள சவாலே தன்னாட்சியை அடைவது பற்றியல்ல ஏற்கெனவே ஓரளவு கைகூடியிருக்கும் தன்னாட்சியை புதிய பஞ்சாயத்து அமைப்பு எப்படி அர்த்தமுள்ளதாக்குவது என்பது பற்றித்தான்
தன்னாட்சி என்பது சர்வரோக நிவாரணியல்லவென்றாலும் சர்வரோக நிவாரணத்திற்கான மூலப்பொருள் அதில் உள்ளதென்பதை ஒப்புக்கொள்ளவேண்டும்
ஒரு நிவாரணியை சரியாக உபயோகிக்கத் தெரிந்தால்தான் மருந்தின் அளவு எத்தனைவேளைகள் எத்தனை நாட்கள் பாதுகாக்கும் முறை நோயிலிருந்து நிவாரணம் பெறமுடியும்
அரவிந்த் கெஜ்ரிவால் தன்னாட்சிக்கு வலுசேர்க்கக் கையாண்ட உதாரணங்களிலெல்லாம் தன்னாட்சியைவிட இந்த ஒத்திசைவான சூழலே மறைமுகமாக சுட்டிக்காட்டப்படுகின்றது
அந்த உறவுகளில் ஸ்திரத்தன்மையும் நம்பகத்தன்மையும் ஏற்படும்போது அது மூலதன அந்தஸ்தைப் பெற்று முன்னேற்றத்திற்கான மூலப் பொருளாகின்றது
ஒரு தரிசு நிலம் நீர்ப்பாசன வசதி பெரும்போது எப்படி அதனுடைய உற்பத்தி பெருகுகின்றதோ அது மாதிரி சமூக மூலதனம் உள்ள இடங்களில் மற்ற மூலதனங்களான இயற்கை மூலதனம் மனித மூலதனம் நிதி மூலதனம் கட்டுமான மூலதனம் போன்றவை உயிர்த்தெழும்
இன்றைய தன்னாட்சி சட்டபூர்வமான ஸ்திரத் தன்மையை அடைந்திருந்தாலும் துரதிருஷ்டவசமாக அதைக் கொண்டுசெலுத்துபவர்களின் நம்பகத் தன்மை கேள்விக்குரியதாகிவிட்டதால் அது சமூகமூலதனம் என்ற அந்தஸ்திலிருந்து பெருமளவு நீர்த்துப்போய்விட்டது
நமது பிரச்சனைகளான பொறுப்பற்ற மக்கள் பிரதிநிதிகள் அவர்களின் ஊழல் அதனால் ஏற்படும் திறமையின்மை போன்றவை சமூக மூலதனம் நீர்த்துப் போனதன் விளைவே
பெண்கள் குழந்தைகள் தலித்துகள் பாலியல் சிறுபான்மையினர் போன்றோர் உரிமைகளுக்காகவும் நலனுக்காகவும் செயல்படும் நிறுவனங்கள் சமூக மூலதானத்திற்கு எடுத்துக்காட்டுக்களே
இந்த மாதிரியான ஐ உதாரணம் காட்டினால் இவைகளைக் கவர்ச்சியும் அர்ப்பணிப்பும் செல்வாக்குமிக்க தலைவர்கள் தோற்றுவித்து நடத்துவதால் இதற்கெல்லாம் பெருமுயற்சியும் பேராற்றலும் தேவை என்று நினைத்து நம்மில் பலர் சோர்வடைந்து விடுகின்றோம்
ஆகையால் கிராம அளவில் ஒரு சிறிய எல்லைக்குள் நடக்கும் ஐ உதாரணமாகக் கொண்டால் நம்முடைய புரிதல் இன்னும் சற்று அர்த்தமுள்ளதாகும்
என்பெயர் ஊர்ப்பெயர் பின்கோடு இருந்தாலே இந்ததேசத்தில் எங்கிருந்தும் என்னை அடையாளம் காணமுடியும் என்ற பெருமையை அந்த இலக்கங்கள் கொடுத்தது
நான்கு உட்கடை கிராமங்களைக் கொண்ட பஞ்சாயத்தில் பல்வேறு சமன்பாடுகளால் எங்கள் ஊரைச்சேர்ந்த யாரும் ஆரம்பத்தில் ஊராட்சி தலைவராக முடியவில்லை
இருப்பினும் ஊரிலிருந்த மூன்று ஜாதியினரும் பல இலட்சங்களைச் செலவழித்து புதிய வழிபாட்டுத் தலங்களை கல்யாண மண்டபங்களைக் கட்டிக்கொண்டனர்
கடந்த காலத்தில் சமூக மூலதனம் வலிமையாக இருந்தபோது ஊராரால் பள்ளி போன்ற அமைப்புகளை அரசுடன் தொடர்பு கொண்டு ஏற்படுத்தமுடிந்தது
முப்பது ஆண்டுகளுக்கு முன்னர் அந்த ஊரில் மீனவர்களுக்கான வீட்டுவசதித் திட்டத்தின் மூலமாக இருபத்தைந்து வீடுகளை அவ்வூர்த் தலைவர்கள் பெற்றிருக்கின்றார்கள்
அந்தப் பணத்துடன் மத்திய மாநில அரசுகளின் பங்களிப்பும் சேர்ந்து கடலுக்குச் செல்லாத நான்கு மாதங்களுக்கு கணிசமான ஈட்டுத்தொகை வழங்கப்படுகின்றது
சற்றுத் தொலைவிலிருந்த அலுவலகத்தில் சென்று பிரீமியம் செலுத்துவதில் தொய்வு ஏற்பட ஆரம்பத்தில் பலகுடும்பங்களால் ஈட்டுத்தொகையைச் சரியாகப் பெறமுடியவில்லை
பிரீமியம் கட்டவும் ஈட்டுத்தொகை பெரும்போது மீனவர்கள் கொடுக்கும் வெகுமதி என்று இந்த சேவையில் ஈடுபடுபவர்களுக்கு அவர்கள் எத்துணை பேருக்கு சேவை செய்கின்றார்களோ அதைப்பொருத்து மாதம் குறைந்த பட்சம்  வரை வருமானமீட்டமுடியும்
மீனவர்கள் அல்லாதோருக்கும் அடையாள அட்டை வாங்கி அவர்கள் பெயரில் பிரிமியம் செலுத்தி ஈட்டுத்தொகையை மீன்வளத் துறை அதிகாரிகளும் இவர்களும் பங்கு போட்டுக்கொள்வார்கள்
உள்ளூர் அரசியல்வாதிகளிடம் எதற்குச் செல்ல வேண்டும் உள்ளூர் களிடம் எதற்குச் செல்லவேண்டும் என்பதை மக்கள் புரிந்து வைத்திருக்கின்றார்கள்
ஏதோ நாடார்கள்தான் ஜாதி அடிப்படையில் ஒன்றுகூடுவதாகவும் அங்கிருக்கும் மற்றவர்களுக்கெல்லாம் ஜாதிய உணர்வே இல்லாதது மாதிரியும் நாடானுக நாலு பேர் இருந்தாக் கூட அவங்களுக்குள்ளே எப்படி கட்டுப்பாடா பரஸ்பரம் ஒருவருக்கொருவர் உதவி செய்துகொண்டு ஒரு வழியாக எந்திரிச்சிராணுங்க என்று அந்த ஊரில் இருக்கும் பெரும்பான்மை சமூகம் ஒரு மாதிரி புழுக்கமடையும்
ஆனால் கூர்ந்து கவனித்தால் அந்த ஊரைச் சேர்ந்த பெரும்பான்மை சமூகத்தினரில் பலர் அந்த வட்டாரத்திலே மிகவும் செல்வந்தர்களாகவும் பிரபலமானவர்களாகவும் இருப்பார்கள்
ஆனால் அவ்வளவு செல்வமில்லாத பிரபலமில்லாத ஒரு சிறிய நாடார் குழு சாதிப்பதை மற்ற சமூகத்தினர் எண்ணிக்கையையும் செல்வத்தையும் பிரபலத்தையும் வைத்து சாதிக்கமுடியாது
மதுரை மாவட்டத்திலுள்ள பாலமேடு பாத்திரகாளியம்மன் பால் உற்பத்தியாளர் சங்கத்திற்கு சென்று வந்த பிறகு என்னுடைய புரிதல் மாற்றுருவாக்கமடைந்தது
உறவின் முறை வளர வளர உறவின்முறைக்கென்று தனியாக கடைத்தெரு நந்தவனம் ஆரம்பப் பள்ளி பால்வாடி மெட்ரிகுலேசன் மேனிலைப் பள்ளி சினிமா தியேட்டர் இளைஞர்கள் பெண்களுக்கென்று தனியாக அமைப்புகள் அந்த அமைப்புகளுக்கென்று வருமான வாய்ப்புக்கள் நாள்தோறும்  லிட்டர் பாலை பதப்படுத்தி சந்தைப்படுத்த வசதிகள் க்கும் மேலான பால் உற்பத்தியாளர்களுடன் நேரடித் தொடர்பு தொழில் கல்வி பயில வாய்ப்புக் கிடைக்கும் நாடார் மாணவர்களுக்கு கணிசமான ஊக்கத் தொகை மேற்கல்வி பயிலும் மாணவர்களுக்கு வட்டியில்லா கடனுதவி என்று உறவின் முறையின் செயல்பாடுகள் பிரமிக்க வைத்தன
எண்ணிக்கையில் அதிகமாயுள்ள அதிகச் சொத்துவைத்திருக்கின்ற அதிகம் படித்திருக்கின்ற பிற ஜாதியினர் சாதிக்க முடியாததை ஒரு சிறுபான்மை குழுவால் எப்படிச் சாதிக்க முடிந்தது
சங்கச் செலவில் டீ குடிப்பதற்கு எனக்கு அனுமதியில்லை என்று சிரித்துக்கொண்டே கூறியபோது பள்ளிவகுப்பே முடித்திருந்த ஒரு தலைவனுக்குரிய தோற்றப்பொலிவு ஏதுமில்லாதிருந்த சுருக்கம் விழுந்த பாலியஸ்டர் சட்டையை அணிந்திருந்த அந்த எளிமையான மனிதர் விண்ணுக்கும் மண்ணுக்கும் விஸ்வரூபம் எடுத்து நின்றார்
பொதுவான விதிமுறைகள் உறுப்பினர்களிடையே சமத்துவம் விதிமுறைகளை அட்சரம் பிசகாமல் பின்பற்றுவதுநாடார் உறவின் முறையை இன்னும் நன்றாகப் பார்
சமூக மூலதனத்தின் முக்கியத்துவத்தை உணர்ந்திருக்கின்ற உலகவங்கி தன்னுடைய திட்டங்களிலெல்லாம் மக்கள் அமைப்புகளைக் கட்டி அதை சமூக மூலதனமாக வளர்த்தெடுக்க முனைப்பு காட்டுகின்றது திட்டச் செலவில் கணிசமான பங்கையும் அதற்கென்று ஒதுக்கீடு செய்கின்றது
சமூக மூலதனம் பற்றி விளக்க வந்த உலகவங்கி சமூக செயல்பாடுகளின் பண்பையும்தரம் அளவையும் தீர்மானிக்கும் நிறுவனங்கள்அமைப்புகள் உறவுமுறைகள்தொடர்புகள் மற்றும் விதிமுறைகளை சமூக மூலதனம் எனலாம் சமூக மூலதனத்தை ஒரு சமூகத்தில் செயல்படும் நிறுவனங்களின் எண்ணிக்கையை வைத்தல்ல மாறாக அவைகளை ஒன்றுடன் ஒன்று பிணைத்து வைத்திருக்கும் சக்தியை வைத்தே மதிப்பிடவேண்டும் என்கிறது
ஆனால் எனக்கென்னவோ சமூக மூலதானத்திற்கு நாமெல்லாம் சட்டென்று புரிந்து கொள்ளக்கூடிய ஒரு நல்ல முன்னுதாரணமாக நாடார் உறவின்முறை படுகின்றது
தரமான பள்ளிகள் சின்னச் சின்னதாக மருத்துவ மனைகள் ஆங்காங்கே நடைபெறும் ஜீவனோபாய மேம்பாட்டு முயற்சிகள் பால் பண்ணைகள் போல தங்குமிட வசதிகள் அவர்களுக்கு மட்டுமல்ல எல்லோருக்கும் பயன்படும்படியான ஏற்பாடுகள்
சமாளிக்க முடியாத சங்கடங்கள் வரும்போது ஆத்தா நீதான் கைகொடுக்கவேண்டும் என்று பெரும் தெய்வங்களைக்கூட அல்ல குலதெய்வத்தை நோக்கியே கைதொழும்
இந்த நல்லபணிக்கு நாமும் ஏதாவது செய்ய வேண்டுமென்று நினைத்து ஒரு கணிசமான தொகையை கோவிலுக்கு காணிக்கையாக வழங்குவதாக வேண்டிக்கொண்டோம்
எங்களின் காணிக்கையை காசோலையாகக் கொடுக்க நினைத்து அந்த காசோலையை எப்படி எழுதுவது என்று கேட்டபோதுதான் கோவில் பெயரில் வங்கிக் கணக்கு கூட அந்த நிர்வாகிகள் தொடங்காதது தெரியவந்தது
கோவில் காரியங்களை முன்னின்று செய்யும் அவர்கள் மீது சந்தேகம் கொள்வது கூட தெய்வகுற்றமாகி விடுமென்பதால் நான் எந்த வாக்குவாதத்திலும் ஈடுபடவில்லை
கோவிலுக்கு வங்கிக் கணக்கு தொடங்காமல் கோவிலுக்கென்று இணையதளம் தொடங்கவிருப்பதாக மகாசிவராத்திரியன்று அவர்கள் ஒலிபெருக்கியில் மீண்டும் மீண்டும் சொன்னதுகூட அந்தமாதிரியான உத்திதான்
விலகி நிற்கும் சாதாரண மக்களை அமைப்புகள் நோக்கி இழுக்க பயத்தையோ ஜாதிமதமொழி வெறியையோ வாக்குறுதிகளையோ உருவாக்க வேண்டியுள்ளது
கீழ்மட்டத்திலிருப்பவர்கள் எல்லாம் மந்த புத்தியுடனும் சுயநலத்துடனும் பொறுப்பற்றவர்களாகவும் இருப்பார்கள் என்பதே நம்மில் பெரும்பாலோருடைய அனுமானம்
என்று கேட்க ஜனகன் என்ற பெயரில் இந்த வகுப்பில் பள்ளியில் யாரும் படிக்கவில்லையென்றும் அப்படி யாரேனும் தவறுதலாக உடைத்திருந்தால் அதற்கான தண்டத் தொகையை மாணவர்களுக்குப் பதிலாக தானே கட்டிவிடுவதாக அசட்டுத்தனமான பதில் சொல்லும் நபராகவே ஆரம்பப்பள்ளி ஆசிரியர் காலமெல்லாம் சித்தரிக்கப்பட்டு வந்திருக்கின்றார்
ஒவ்வொரு நிலையிலும் புத்திசாலித்தனமும் அசட்டுத்தனமும் நிறைந்திருந்தாலும் கீழ்மட்டத்தில் இருப்பவர்களின் அசட்டுத்தனமே பகிரங்கப்படுத்தப்படுகின்றது
ஒரு ஊராட்சி தலைவர் மந்த புத்திக்காரராக சுயநலக்காரராக ஜாதி மதவெறி கொண்டவராக பெண்பித்தராக உள்ளூர் வளங்களைப் பற்றி போதுமான அறிவில்லாதவராக சித்தரிக்கப்படுகின்றார்
ஆனால் அதற்கு மாறாக ஒரு சட்டமன்ற உறுப்பினரை மனமுதிர்ச்சி கொண்டவராகவும் அதற்குமேல் ஒரு பாராளுமன்ற உறுப்பினரை எல்லாம் தெரிந்த ஞானவானாகவும் நாம் உருவகப்படுத்தி வைத்துள்ளோம்
அவைகளின் தவறுகளே அவைகளை இடையில் சிறுதுகாலம் செயல்படவிடாமலும் இப்பொழுது அரசியல் சட்டப்படி அவை நித்தியமாகிவிட்டாலும் அவைகளுக்கு முழுஅதிகாரம் கிடைத்து விடாதபடி முட்டுக்கட்டையாகவும் நிற்கின்றது
தொடக்க காலத்தில் ஆரம்பக் கல்வி ஆரம்ப சுகாதாரம் வேளாண்மை போன்ற பல பணிகள் பஞ்சாயத்து அமைப்பின் நிர்வாகக் கட்டுபாட்டிற்குள்ளேதான் இருந்தது
தேர்ந்தெடுக்கப்பட்ட மக்கள் பிரதிநிதிகளின் சில குறைபாடுகளால் அத்துறைகளை பஞ்சாயத்து அமைப்புகளிலிருந்து பிரித்தெடுக்கவேண்டிய சூழ்நிலை ஏற்பட்டது
நமது பாராளுமன்ற சட்டமன்ற உறுப்பினர்கள் மந்திரி பிரதானிகள் பல தவறுகளை செய்து வந்தாலும் அவர்களின் அதிகாரங்கள் பறிக்கப்படுவதில்லை
நமது கிராமங்களுக்குத் தன்னாட்சியை அதன் உண்மையான அர்த்தத்தில் கிடைக்கச் செய்ய நமது சட்டமன்ற நாடாளுமன்ற உறுப்பினர்கள் ஒருபோதும் முன்வரமாட்டார்கள்
அதற்கு மாறாக மதிப்பீடுகளையும் விதிமுறைகளையும் நீர்த்துப் போகச் செய்தால் மக்களை அணுகுவதுபணத்தை வைத்தோ பொய்யான வாக்குறிதிகளை வைத்தோ அணுகுவது எளிதாக இருக்கும்